Константин Величков
Милка

chitanka.info

Милкин баща тръгва вече,

в Стамбол града ще отиде,

ще отиде надалече,

няма скоро да я види.

И я пита армагани

какви иска да й вземе;

тамо има най-избрани

кукли малки и големи.

Милка вече не е малка,

тя го моли да проводи

чанта, книга и писалка,

на училище да ходи.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.